Vågsbygdporten

Vågsbygdporten er en tunnel i Kristiansand. Tunnelens lengde er 1,3 km og går fra Kolsdalen i øst til Fiskådalen i vest. Den er en del av fylkesvei 456 og har to løp, med to felt i hver retning. E39 vestgående har en egen avkjøring i tunnelen som munner ut i Hannevikdalen. Vågsbygdporten erstatter den køutsatte strekningen over Blørstad. Tunnelen har en avkjøringsrampe fra vestgående løp til Hannevika og et påkjøringsfelt til østgående løp.

Vestgående løp og avkjøringen til Hannevikdalen åpnet allerede 13. april 2013, slik at anleggsarbeidet kunne forsette. Østgående løp åpnet på nyåret 2014, mens hele anlegget åpnet offisielt 26. juni 2014. Samtidig ble da den eldre Hanneviktunnelen «lagt om» slik at den nå fikk to felt retning østover kun for E39, tidligere hadde denne hatt både E39 og fylkesvei 456 retning vestover.

Eksterne lenker
 Vegvesen.no: Fv. 456 ny Vågsbygdvei 

Kategori:Vågsbygd
Kategori:Veitunneler i Kristiansand
Kategori:2014 i Norge
Kategori:Tunneler åpnet i 2014